Anna Aaltomaa

Anna Aaltomaa (s. 26. joulukuuta 1977 Tampere) on suomalainen jääkiekkoilija, joka pelasi naisten SM-sarjassa 14 kauttaJääkiekkokirja 2017–2018, s. 522 ja kuului myös Suomen maajoukkueeseen.Jääkiekkokirja 2017–2018, s. 350 Hän oli pelipaikaltaan puolustaja.

Aaltomaa edusti koko SM-sarjauransa ajan Tampereen Ilvestä kaudet 1992–2006. Hän pelasi SM-sarjassa 279 runkosarjaottelua, joissa hänen tehopisteensä ovat 93 + 110 = 203, sekä 55 pudotuspeliä tehopistein 4 + 17 = 21. Hän voitti kaksi Suomen-mestaruutta vuosina 1993 ja 2006Jääkiekkokirja 2017–2018, s. 216–217 sekä saavutti neljä SM-hopeaa ja viisi SM-pronssia.

Suomen maajoukkueessa Aaltomaa pelasi 41 maaottelua ja teki niissä viisi maalia sekä sai seitsemän syöttöpistettä. Hän pelasi vuoden 1995 EM-kilpailuissa, joissa Suomi voitti kultaa.Jääkiekkokirja 2017–2018, s. 321

 Lähteet 


 Viitteet 

Luokka:Suomalaiset jääkiekkoilijat
Luokka:Vuonna 1977 syntyneet
Luokka:Elävät henkilöt